Moissac
<s>Moissac je općina i grad od 12,581 stanovnika na jugozapadu Francuske u Regiji Occitanie (Midi-Pyrénées) - Departman Tarn-et-Garonne.</s>

<s>Geografske karakteristike</s>

<s>Moissac leži na ušću rijeke Tarn u Garonnu, udaljen tridesetak kilometara sjeverozapadno od Montaubana (sedamdesetak do Toulousa).</s>

<s>Kroz sam grad prolazi kanal, spojen sa Kanalom Midi, tako da je Moissac spojen sa Atlantikom i Mediteranom.</s>

<s>Historija</s>

<s>Moissac je izrastao uz benediktinsku Opatiju Saint-Pierre, koju je po legendi osnovao kralj Klodvig I.</s>

<s>Tokom srednjeg vijeka bio je važna usputna stanica hodočasnika na putu za Santiago de Compostela.</s>

<s>U 15. vijeku - Moissac je izrastao u važan grad, njegova [[uka na Tarnu, bila je puna brodova koji su prevozili do Bordeauxa, različite proizvode, naročito vino i brašno samljeveno u velikim lokalnim mlinovima.</s><s>Tokom 18. vijeka brodski promet na rijeci trgovina dosegao je maksimum, većina velikih palača u centru podignuta je
u tom periodu.</s>

<s>Za Francuske revolucije ukinuta je opatija, a mjesto je dobilo status općine.</s><s>Krajem 19. vijeka desio se preokret u tradicionalnom vinogradarstvu tad se počelo uzgajati bijelo grožđe - Chasselas, koje od 1971. ima status zaštite (Appellation d’Origine Protégée).</s>

<s>Velike poplave oštetile su grad 1930., pa je nakon tog velik dio obnavljan.</s><s>Šesdesetih godina prošlog vijeka podignut je novi kvart - Sarlac.</s>

<s>Znamenitosti</s>

<s>Najveće znamenitosti su romanički portal opatijske crkve osnovane još u 7. vijeku, sa reljefom - posljednjeg suda.</s>

<s>I monumentalni opatijski klaustar okružen stupovima koje ukrašava 76 čipkasto isklesana kapitela.</s>

<s>Gradovi pobratimi</s>

<s>Astorga, Španjolska</s>

<s>Izvori</s>

<s>Vanjske veze</s>

<s>Moissac</s>

<s>Gradovi u Francuskoj</s>

